
RAPORTUL DE ACTIVITATE al
CONSILIULUI DE ADMINISTRATIE al

OCOLULUI SILVIC AL ORASULUI RASNOV RA
pentru semestrul I al anului 2025
CAPITOLUL I.
COMPONENTA SI ACTIVITATEA CONSILIULUI DE ADMINISTRATIE

       Consiliul de Administratie al OCOLULUI SILVIC AL ORASULUI RANSOV RA a functionat in cursul anului 2024 in urmatoarea componenta:

· IONESCU GEORGETA – MARIA – Presedinte al Consiliului de Administratie
· PUIU GHEORGHE
· APOSTU ADRIAN 
· CONSTANTINESCU CAMELIA GINA 
· BORDEA ELENA DANIELA
   Aceasta componenta a Consiliului de Administratie este stabilita in conformitate cu Hotararea Consiliului Local Rasnov nr.65/13.04.2023.
   Mandatul D-lui Puiu Gheorghe si al d-nei Bordea Elena Daniela a incetat la data de 29.05.2025 cand prin Hotararea nr.107/29.05.2025, Consiliul Local Rasnov a luat act de incetarea mandatului acestora. 
  Activitatea Consiliului de Administratie s-a desfasurat in conformitate cu prevederile:

· Legii nr.15/1990 privind reorganizarea unitatilor economice ca regii autonome si societati comerciale, cu modificarile si completarile ulterioare;

· Ordonantei de Urgenta nr.109/2011 privind guvernanta corporativa a intreprinderilor publice, cu modificarile si completarile ulterioare;

· Regulamentul de Organizare si Functionare al Regiei aprobat prin Hotararea Consiliului Local Rasnov nr.52/26.02.2019 ;
· OG nr.26/2013 privind intarirea disciplinei financiare la nivelul unor operatori economici la care statul sau unitatile administrativ – teritoriale sunt actionari unici ori majoritari sau detin direct sau indirect o participatie majoritara.
· OG nr.64/2001 privind repartizarea profitului la societatile nationale, companiile nationale si societatile comerciale cu capital integral sau majoritar de stat precum si la regiile autonome, cu modificarile si completarile ulterioare

· Legea nr.46/2008 -  Codul Silvic, cu modificarile si completarile ulterioare
    In cursul primului semestru al anului 2025, Consiliul de Administratie s-a intrunit lunar, in cadrul sedintelor ordinare in vederea adoptarii de hotarari care au privit activitatea curenta a regiei, in conformitate cu hotararile Consiliului Local Rasnov.

   Astfel, Consiliul de Administratie al regiei s-a intrunit in primul semestru al anului 2025 in 7 sedinte, cu participarea tuturor membrilor sai.
   Intre acestea, cele mai importante Hotarari ale Consiliului de Administratie s-au referit la:
1. Aprobarea rapoartelor privind controlul financiar de gestiune efectuat in perioada 2019 - 2024

2. Aprobarea Raportului asupra controlului intern managerial la data de 31.12.2024
3. Aprobarea desemnarii dnei BORDEA ELENA DANIELA in calitate de membru neexecutiv in Consiliul de Administratie al regiei si stabilirea duratei mandatului acesteia

4. Stabilirea componentei Consiliului de Administratie al regiei

5. Aprobarea proiectului bugetului de venituri si cheltuieli al regiei intocmit pentru anul 2025
6. Aprobarea preturilor de pornire si a conditiilor de desfasurare a licitatiei publice organizata de regie vederea vanzarii de lemn fasonat/masa lemnoasa pe picior
7. Acordarea de drepturi salariale angajatilor regiei conform contractului colectiv de munca
8. Actualizarea preturilor de asigurare a serviciilor silvice tehnice

9. Aprobarea raportului de activitate al Consiliului de Administratie pentru anul 2024

10. Evaluarea activitatii desfasurate de catre Directorul – Sef de Ocol in intervalul 2023 - 2024
11. Analiza si aprobarea riscului normal al serviciului pentru padurarii titulari de canton 

12. Aprobarea rezultatului inventarierii patrimoniului regiei la data de 31.12.2024

13. Aprobarea casarii de obiecte de inventar 

14. Prezentarea raportului de audit financiar asupra situatiilor financiare la 31 decembrie 2024.

15. Avizarea executiei bugetului de venituri si cheltuieli al regiei la 31.12.2024

16. Avizarea situatiilor financiare ale OCOLULUI SILVIC AL ORASULUI RASNOV RA la data de 31.12.2024 (bilant contabil la 31.12.2024).

17. Avizarea propunerii de repartizare a profitului realizat de regie in cursul anului 2024

18. Stabilirea componentei Consiliului de Administratie al regiei

19. Modificarea obiectului de activitate al regiei

20. Aprobarea Regulamentului de Organizare si Functionare actualizat
CAPITOLUL II 

REMUNERATIA CONSILIULUI DE ADMINISTRATIE

  In conformitate cu dispozitiile art. 8 si 12 din OUG nr.109/2011 privind guvernanta intreprinderilor publice, cu modificarile si completarile ulterioare, membrii executivi si neexecutivi ai Consiliului de Administratie isi desfasoara activitatea si sunt remunerati in conformitate cu dispozitiile contractelor de mandate aprobate prin Hotararea Consiliului Local Rasnov.

   Conform dispozitiilor contractelor de mandat incheiate fiecare dintre cei 5 membri ai Consiliului de Administratie a fost remunerati in cursul semestrului I 2025 dupa cum urmeaza :

· Membri neexecutivi cu indemnizatii lunare nete in cuantum de 1.000 lei net (conform HCL nr. 52/26.02.2019 si HCL nr. 65/13.04.2023.)
· Directorului – Sef de Ocol, in calitate de membru executiv este remunerat in conditiile contractului individual de munca inregistrat in registrul general de evidenta al salariatilor sub nr.56/409/04.03.2016 .
      Referitor la remuneratia consiliului de administratie, in cursul anului 2024, membri acestuia nu au beneficiat de componentă variabilă, de bonusuri anuale, avantaje nebănesti sau scheme de pensii.
      In temeiul prevederilor art. 54 alin.(4) din OUG nr.109/2011 privind guvernanta corporativa a intreprinderilor publice, cu modificarile si completarile ulterioare, prin prezentul Raport de Activitate, Consiliul de Administratie informeaza Consiliul Local cu privire la contractul de servicii de asistenta juridica incheiat de catre regie cu dna CONSTANTINESCU CAMELIA GINA in valoare de 72.000 lei aferent exercitiului financiar 2025.
CAPITOLUL III.
SITUATIA SI EVOLUTIA REGIEI PE PARCURSUL SEMESTRULUI I 2025
III.1. COMPARTIMENTUL FOND FORESTIER 
      Activitatea acestui departament a urmarit gestionarea durabila a fondului forestier pentru care regia asigura administrarea/servicii silvice in acord cu dispozitiile legale privind regimul silvic si prevederile amenajamentelor silvice in vigoare.
      Astfel, pentru buna desfasurare a activitatii s-au intocmit bugetele de venituri si cheltuieli pentru suprafetele de fond forestier administrate respectiv pentru fondul forestier proprietatea orasului Rasnov si a Parohiei Evanghelice CA Rasnov, stabilindu-se astfel veniturile si cheltuielile specifice activitatii silvice.
Ca urmare a intocmirii borderoului de masa lemnoasa, in cadrul compartimentului fond forestier, se urmaresc urmatoarele aspecte:

· verificarea actelor de punere in valoare prin incadrarea in prevederile amenajamentului si a posibilitatii anuale;

· incarcarea corecta in vedrea aprobarii actelor de punere in valoare ;

· transmiterea partizilor cu taieri accidentale I, pentru verificarea de catre Garda Forestiera Brasov;
· transmiterea adreselor catre ANP Bucegi pentru verificarea parchetelor cu produce de conservare, puse in valoare pe suprafata Parcului Natura Bucegi
· stabilirea rezervei de 20% pentru produsele principale;
· informarea APN Bucegi, in termen de 7 zile, cu privire la autorizatiile de exploatare emise pe suprafata Parcului Natural Bucegi.

Situatia exploatarii masei lemnoase in cursul primului semestru al anului 2025, pe proprietari se prezinta astfel:

	Nr. crt. 
	Proprietar
	Supr adm.

       - Ha-
	Masa lemnoasa semestrul 

I 2024
                 -mc-
	Total 

-mc-



	
	
	
	Princ.
	Cons 
	Igiena
	Rar
	

	1.
	Primaria 

Rasnov
	6429,8
	15.710
	0
	0
	749
	16.459

	2.
	Biserica 

Evanghelica
	148,8
	0
	0
	0
	0
	0


Masa lemnoasa exploatata pentru populatie in cursul semestrului I al anului 2025 este de 9.633 mc.

In cursul acestrui semestru, s-au intocmit contracte de servicii exploatare forestiera pentru fiecare dintre partizile pentru populatie si procese verbale de receptie pentru masa lemnoasa exploatata.

              Din intreaga cantitate de masa lemnoasa rezultata din exploatarea partizilor pentru populatie, o  cantitate de material lemnos (lemn pentru industializare cu diametrul mai mare de 24) a fost licitat catre agenti economici in conformitate cu  prevederile HG nr.715/2017, cu modificarile si completarile ulterioare.
              Materialul lemnos valorificat catre populatie a fost repartizat catre padurari in functie de ordinea in care cererile au fost depuse la primarie.
In ceea ce priveste lucrarile de ingrijire – rarituri, regia a contractat un volum de 749 mc 
exploatati pe o suprafata totala de 29 hectare.

III. 2 COMPARTIMENTUL PAZA si PROTECTIA PADURII, MECANIZARE, SITUATII DE URGENTA
1. Protectia pădurilor – din punct de vedere fitosanitar.
In prima jumatate a anului 2025, lucrările de protecția pădurilor s-au desfășurat conform prevederilor din documentația de ,,statistica si prognoza daunătorilor 2024 -2025’’.  Astfel, au fost amplasate si monitorizate 21 curse feromonale pentru ipidae si 41 panouri amorsate cu nade feromonale pentru a urmari evolutia fluturelui Lymantya in punctele permanente din reteaua de monitorizare, instalandu-se totodata scoarte curse pentru hylobius abietis in plantatiile nou infiintate.
Suplimentar fata de prognoza si devizul de lucrari intocmit pentru anul 2025, in primul semestru al anului 2025 s-a intervenit in trupul “Valea Popii” pentru a combate infestarea cu gandacul mare de scoarta a bradului, identificat in primavara anului in arborii de rasinoase specia Brad din ua 290D.

Masurile luate in colaborare cu specialistii de la Catedra de Etnologie si Fitopatologie din cadrul Facultatii de Silvicultura si exploatari Forestiere au constat in instalarea unui numar de 20 curse tip aripa si colectarea gandacilor capturati. Concomitent s-a efectuat inventarierea arborilor agectati pentru extragerea lor din arboret limitand astfel evitarea deprecierii calitative a materialului lemnos.
2. Paza fondului forestier administrat de O.S. al Or. Râșnov R.A.
     În primul semestru al anului 2025  actiunile de pază si prevenire a furturilor de material lemnos au constituit o prioritate in organizarea si activitatea compartimentului. Astfel și in primul semestru al acestui an, acțiunile de prevenție desfășurate cu personalul propriu și in colaborare cu forțele de ordine au dus la păstrarea tendinței de diminuare a cazurilor de tăieri ilegale și de sustragere a arborilor din fondul forestier aflat în pază, situatia fiind similara cu cea inregistrata la nivelul anului 2024 

  Astfel, în semestrul I 2025 actiunile de pază a fondului forestier s-au concretizat în realizarea a 158 patrulări conform graficelor lunare intocmite, in urma carora au fost contatate 7 infractiuni pentru care regia a formulat plângeri penale, comunicate organelor de urmarire penala.
Volumul tăiat ilegal in aceasta perioada a fost de 17 mc, față de 13 în primul semestru a anului 2025 iar valoarea prejudiciului constatat a fost de 6728 lei, similara cu cea inregistrata in aceeasi perioada a anului 2024, in valoare de 6926 lei.

3. Mecanizare

In primul semestru al anului 2025, activitatea acestui departament a urmarit ca întreținerea parcului auto să se realizeze pentru autovehiculele și utilajele deținute de ocol conform planificărilor periodice sau a necesităților apărute: reparatii curente, întrețineri/revizii periodice, valabilitatea asigurărilor obligatorii, facultative si existența rovinietelor, starea anvelopelor si înlocuirea lor. 

La data întocmirii prezentului raport în evidența și derularea activității la compartimentul mecanizare se află următoarele autovehicule care constituie parcul auto:

· Autovehicule: 17 din care 8 proprietatea ocolului plus 9 în comodat;

· Utilaje întreținere drumuri : 1 autobasculantă cu licență de transport, 1 cilindru compactor, 1 buldoexcavator toate proprietate ocol;

· Utilaje pepiniera: 1 tractor agricol, 2 tractor forestier, 1 nacelă, 1 remorcă forestieră, 1 UTV

4. Situații de Urgență -P.S.I

In domeniul Situațiilor de urgență, s-a acordat atenție instruirii periodice a personalului angajat atât în scopul prevenirii cât și in al intervenției în cazul apariției unei situații de urgență, atenționarea si remedierea disfuncționalităților sesizate.

Pe parcursul semestrului I al anului 2025 nu s-a semnalat niciun incendiu in fondul forestier.
De asemenea s-au monitorizat și receptionat lucrările obligatorii de curățare a instalațiilor de încălzire a sediului de ocol și cabanelor, a coșurilor de fum și de verificare a instalațiilor de legare la pămant.
III.3.COMPARTIMENTUL CULTURA SI REFACERE
   În primavara anului 2025, in cadrul departamentului cultura si refacere au fost executate lucrarile specifice, conform prevederilor legale in vigoare si celor ale amenajamentelor silvice, respectiv: 

-   lucrari de impadurire insumand 13,3 ha,

-   lucrari de completare a pierderilor insumand 4,13 ha,

-   lucrari de revizuire a plantaiilor insumand 9,1 ha,


- cantitatea acestor lucrari precum si calitatea materialului de plantat folosit au fost corespunzatoare iar compozitiile de regenerare au fost respectate conform documentatiilor tehnice si avand in vedere situatia concreta din teren, motiv pentru care modul de dezvoltare al culturilor si starea fitosanitara este buna.

  La aceste lucrari s-au adaugat si cele executate in primul semestru al anului 2025, in solarul si in pepiniera Valea Lunga si anume:

· Semanatura molid pentru obtinerea puietilor apti de repicat – 46 mp.
· Scoaterea puietilor specia molid, apti de plantat – 17.000 lucati
· Plivitul si prasitul culturilor din pepiniera – 5 ari
In aceeasi perioada s-au realizat si lucrari de intretinere (descoplesiri) in culturile instalate in anii anteriori, pe o suprafata totala de 7,68 ha.
III.4 COMPARTIMENTUL RESURSE UMANE, SSM

 In cursul semestrului I al anului 2025, regia si-a desfasurat activitatea cu un efectiv total de 25 de angajati.

 Departamentul resurse umane a asigurat desfasurarea urmatoarelor activitati:
  –   Intocmirea organigramei si a statului de functii al regiei. 
  -  Intocmirea punctajelor lunare pentru calculul salarial
  -  Verificarea si procesarea datelor din fisele collective de prezenta, intocmite de persoanele desemnate din cadrul fiecarui compartiment;

 - Calculul sporurilor si adaosurilor la salariul de baza: premii, ajutoare, etc;

- Calculul retinerilor si popririlor salariale;

- Efectuarea calculului de lichidare pentru personalul  care inceteaza raportul de munca cu regia;

- Efectuarea calculului pentru acordarea tichetelor de masa;

- Verificarea cererilor de concediu de odihna sau alte categorii de concediu; 

- Verificarea certificatelor de concediu medical;

- Verificarea si procesarea datelor;

- Introducerea datelor in programul informatic pentru calculul salariilor si generarea  statul de plata a salariilor si celelalte documentele centralizatoare aferente drepturilor salariale

- Generarea rapoartelor statistice privind datele de personal si salarizare;

- Intocmirea statelor de plată si editarea rapoartelor aferente;

- Tiparirea si distribuirea buletinelor salariale confidentiale fluturasilor salariali individuali.

- Listarea si semnarea Statul de plata  intocmit;

- Inaintarea Statul de plata pentru verificare si obtinerea vizei de control financiar preventiv,  si contrasemnare de directorul economic si directorul – seful de ocol;

- Genereaza centralizatoare in formatul cerut de banci pentru plata salariilor pe card si  prin numerar;

  –  Verificarea documentelor ce urmeaza a fi utilizate in vederea organizarii concursurilor pentru posturile vacante in cadrul regiei, in conformitate cu prevederile legale in materie si cu cele ale Procedurii operationale de organizare si desfasurare a exemenului pentru ocuparea posturilor vacante si temporar vacante in cadrul Ocolului Silvic al Or. Rasnov RA.
 –  Verificarea dosarului de personal al fiecarui angajat al regiei care contine cel putin urmatoarele documente: actul de identitate, copia certificatului de nastere, actele doveditoare pentru studiile efectuate, contractul individual de munca si fisa postului, actele aditionale ulterioare, adeverinta medicala, orice alt document cerut de lege pentru activitatea desfasurata de fiecare angajat in parte.

 – Asigurarea  -  completarea si transmiterea registrului general de evidenta a salariatilor cu  toate modificarile survenite in raporturile de munca stabilite de regie cu angajatii sai, la termenele si in conditiile prevazute de actele normative in materie (Legea nr.53/2003 – Codul Muncii, HG nr.905/2017, Ordinul nr.1.918/2011, Ordinul nr.2.822/2011).

– Pastrarea evidentei la zi a vechimii in munca pentru personalul salariat al de regiei.

– Intocmirea graficului privind programarea concediilor de odihna, urmarirea modul de efectuare a acestora, evidenta concediilor suplimentare si fara plata.

– Eliberarea in conditiile legii, a adeverintelor de salarizare si  de eliberare a C.M., la solicitarea salariatilor.

– Realizarea  activitatilor pentru evidenta si gestionarea resurselor umane, conform solicitarii adresate de superiorii ierarhici.

– Respectarea  prevederilor legale privind confidentialitatea datelor cu caracter personal prelucrate ca urmare a postului ocupat in cadrul regiei.

– Coordonarea activitatii de intocmire  a fiselor de post in conformitate cu Procedura adoptata in cadrul Programului de dezvoltare a sistemului de control intern managerial al Ocolului Silvic al Or.Rasnov RA. In acest sens, angajatul verifica existenta si intocmirea corespunzatoare, pentru fiecare angajat, a formelor de implementare specifice, conform procedurilor elaborate.

– Verificarea si raportarea  gradului de implementare a procedurilor adoptate in cadrul Programului de dezvoltare a sistemului de control managerial intern aprobat de Consiliul de Administratie al regiei.

– organizarea si urmarirea activitatilor legate de securitate si sanatate in munca;

– coordonarea activitatii de securitate si santate in munca din cadrul regiei;

– mentinerea relatiei cu cabinetul de medicina muncii cu care regia detine contract de servicii medicale privitor  la controalele medicale la angajare cat si la controalele medicale periodice astfel incat  sa fie acceptate la munca numai persoanele ce corespund din punct de vedere medical pentru activitatea desfasurata;

– asigurarea legaturii permanente cu serviciul extern pentru evaluarea riscurilor pentru securitatea si sanatarea in munca a lucratorilor, inclusiv pentru acele grupuri sensibile la riscuri specifice ;

–  formularea de propuneri legate de masurile de protectie care trebuie luate si, dupa caz echipamentul de protectie care trebuie utilizat ;

– intocmirea unui plan de prevenire si protectie compus din masuri tehnice, sanitare, organizatorice si de alta natura, bazat pe evaluarea riscurilor ;

– completarea  fiselor de  post cu atributiile si raspunderile ce le revin in domeniul securitatii si sanatatii in munca corespunzatoare functiilor exercitate ;

– informarea  serviciului extern de S.S.M in vederea  elaborarii instructiunilor proprii, conform Legii 319/2006, pentru completarea si/sau aplicarea reglementarilor de securitate si sanatate in munca, tinand seama de particularitatile activitatilor si ale locurilor de munca aflate in resposabilitatea lor;

–  verificarea cunoasterii de catre lucratorii a prevederilor legale in domeniul securitatii si sanatatii in munca cit si cele pravazute in planul de prevenire si de protectie stabilit;

– formularea de propuneri pentru procurarea de materiale necesare informarii si instruirii lucratorilor, cum ar fi : afise, pliante, filme si diafilme cu privire la securitatea si sanatatea in munca ;

–  informarea prealabila a fiecarei persoana, anterior angajarii in munca, asupra riscurilor la care aceasta este expusa la locul de munca, precum si asupra masurilor de prevenire si de protectie necesara ;

–  informarea  conducerii institutiei cu privire la masurile impuse de inspectorii de munca cu prilejul vizitelor de control si al cercetarii evenimentelor si asigurarea realizarii lor ;

– participarea la efectuarea controlului sau la cercetarea evenimentelor, la solicitarea inspectorului de munca ;

– efectuarea de propuneri cu privire la procurara de echipamente de munca  si echipamente individuale de protectie pentru securitatea si sanatatea lucratorilor;
   III.5. COMPARTIMENTUL FINANCIAR CONTABIL
   In prima jumatate a anului 2025, departamentul contabilitate:

· A procedat la organizarea si desfasurarea activitatilor financiar contabile in conformitate cu dispozitiile legale, a inregistrat documentele primare cu viza departamentului resposabil – certificare de legalitate si regularitate si cu viza CFP

· A procedat la intocmirea lunara a balantei de verificare (sintetica si analitica)

· A asigurat intocmirea declaratiilor fiscale, atat catre de bugetul de stat cat si catre bugetul asigurarilor sociale si fondurilor speciale. Declaratiile intocmite sunt cele mentionate in anexa, parte integranta din prezentul raport

· A efectuat plata datoriilor fiscale cat si a pretului serviciilor, lucrarilor si bunurilor achizitionate de catre regie.

· A urmarit  si realizat executia bugetului de venituri si cheltuieli al regiei, rezultatele obtinute fiind cele mentionate in situatiile financiare la 30.06.2025, anexa, parte integranta din prezentul raport.
   III.6. COMPARTIMENTUL ACHIZITII PUBLICE, INVESTITII, DRUMURI FORESTIERE, VANATOARE
   Departamentul achizitii publice a derulat in semestrul I al anului 2025 activităţi conform prevederilor legale in materie, bugetului de venituri si cheltuieli realizat de departamentul economic. 

  Principalele activitati desfasurate in acest sens au constat in:
   - elaborarea programului anual al achizitiilor publice pe baza necesitatilor si prioritatilor identificate la nivelul regiei, in functie de fondurile aprobate,
    - s-a asigurat activitatea de informare şi de publicare privind pregătirea şi organizarea

procedurilor de achizitie publica, obiectul acestora, organizatorii, termenele, precum şi alte informaţii care să edifice respectarea principiilor care stau la baza atribuirii contractelor de achiziţii publice;

   - s-a asigurat aplicarea şi finalizarea procedurilor de atribuire, pe baza proceselor verbale

şi a hotărârilor de licitaţii, prin încheierea contractelor de achiziţie publică;

    - s-a asigurat constituirea şi păstrarea dosarului achiziţiei, document cu caracter public;

    - s-au operat modificări sau completări ulterioare în programul anual al achiziţiilor, când

situaţia o impune, cu aprobarea conducătorului instituţiei şi avizul compartimentului

financiar contabil;

   - s-au intocmit documentatii de atribuire, au avut loc proceduri de achizitie si achizitii directe, in urma carora s-au atribuit contracte de lucrari sau prestari servicii conform legislatiei, in vigoare.

   Activitatea departamentului s-a oganizat si s-a desfasurat în conformitate cu prevederile :

1. Legii nr.98/2016 privind achizitiile publice, cu modificarile si completarile ulterioare
2.  HG nr.395/2016 privind aprobarea normelor de aplicare a prevederilor referitoare la atribuirea contractelor de achzitie publica, cu modificarile si completarile ulterioare

   În afara acestor acte normative s-a urmararit si s-au respectat prevederile legale care reglementeaza domeniul in care este organizata si desfasurata fiecare procedura de achizitie publica, intre care amintim:

   - Normele privind stabilirea termenelor, modalităţilor, şi perioadelor de exploatare a masei lemnoase din păduri şi vegetaţia forestieră din afara fondului forestier national ” aprobate prin Ordinul MMP  nr.1540/2011.

   - Legea nr. 331/2024 – Codul Silvic.
   - Alte acte normative din domeniul in care s-au efectuat achizitiile publice.

    Achizitiile efectuate (achizitii directe, procedure simplificate) sunt cele mentionate in Anexele parte integranta din prezentul raport.

    Activitatea de investitii efectuata in primul semestru al anului 2025 s-a concretizat in urmarirea realizarii investitiilor in derulare si anume: executie foisor Valea Lunga, elaborare Proiect cu fonduri nerambursabile pentru modernizare pepiniera Valea Luga, contractarea serviciilor de proiectare reabilitare capital pod Najila.
   In ceea ce priveste drumurile forestiere, activitatea compartimentului s-a concretizat  in asigurarea intretinerii curente a retelei de drumuri forestiere aflate in administrarea OCOLULUI SILVIC AL ORASULUI RASNOV RA, in verificarea starii reparatiilor efectuate ca urmare a calamitatilor produse de precipitatiile deosebit de abundente din acest an si in intocmirea situatiilor de lucrari.

    Activitatea de vanatoare in Fondul 26 Rasnov, gestionat de catre regie a constat, in principal, din:

· organizarea si desfasurarea actiunilor de vanatoare conform autorizatiilor de vanatoare emise de catre ocolul silvic.
· realizarea de patrule anti-braconaj.
· goane pentru a preveni patrunderea ursilor in intravilanul orasului Rasnov cat si realizarea de observatii si evaluari ale populatiilor de animale salbatice.
· Insotirea de turisti la observatorul din Valea Lunga. 

    Intocmit,

    Ing. PUIU GHEORGHE  
    Director – Sef de ocol

